b'\n_START_ARTICLE_\nVojteh Ravnikar\n_START_SECTION_\n\xc5\xbdivljenje\n_START_PARAGRAPH_\nVojteh Ravnikar je leta 1973 diplomiral na Fakulteti za arhitekturo v Ljubljani, na kateri je od leta 1993 tudi predaval. Od 1977 do 1980 je sodeloval v Skupini KRAS. Bil je \xc4\x8dlan uredni\xc5\xa1tva revije AB - Arhitektov bilten. Od leta 1983 je vodil organizacijski odbor vsakoletnih Piranskih dnevov arhitekture. Leta 1992 je ustanovil revijo Piranesi in je bil od takrat njen glavni urednik. Leta 1994 pa realiziriral svoj najve\xc4\x8dji projekt, zgradbo Primorskega dramskega gledali\xc5\xa1\xc4\x8da v Novi Gorici. Leta 2003 je v sodelovanju z Robertom Potokarjem ustanovil Ravnikar Potokar arhitekturni biro d.o.o.'